OpenLLM-France/wikimedia huggingface dataset:
# Lunatone

Lunatone és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i tipus psíquic. Forma un duo amb Solrock, juntament amb el qual protagonitza els esdeveniments de l'equinocci de Pokémon Go.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Martinez, P. «'Pokémon Go' Equinox Event Brings Shiny Lunatone, Solrock and Raid Boss Update» (en anglès). Newsweek, 19 març 2019. [Consulta: 8 octubre 2021].

## Enllaços externs

* Lunatone a Bulbapedia (anglès)
Espècies de Pokémon :
# Malvillers

Malvillers és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 77 habitants.

## Demografia
### Població

El 2007 la població de fet de Malvillers era de 77 persones. Hi havia 37 famílies, de les quals 8 eren unipersonals (8 homes vivint sols), 17 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 36 eren l'habitatge principal de la família, 11 eren segones residències i 5 estaven desocupats. 49 eren cases i 3 eren apartaments. Dels 36 habitatges principals, 33 estaven ocupats pels seus propietaris i 3 estaven llogats i ocupats pels llogaters; 2 tenien dues cambres, 5 en tenien tres, 10 en tenien quatre i 19 en tenien cinc o més. 27 habitatges disposaven pel capbaix d'una plaça de pàrquing. A 16 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Malvillers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 12 |
| 0 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 8 | 40 a 44 | 0 |
| 12 | 35 a 39 | 4 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 8 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 45 persones, 36 eren actives i 9 eren inactives. De les 36 persones actives 35 estaven ocupades (23 homes i 12 dones) i 1 aturada (1 dona i 1 dona). De les 9 persones inactives 5 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de comerç i reparació d'automòbils, 2 d'empreses de transport i 1 d'una empresa d'hostatgeria i restauració.
L'any 2000 a Malvillers hi havia 7 explotacions agrícoles que ocupaven un total de 231 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Malvillers a l'INSEE.
* Évolution et structure de la population Fitxa amb el detall de dades de Malvillers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Machaeropterus

Machaeropterus és un gènere d'ocells de la família dels píprids (Pipridae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per cinc espècies:
* Machaeropterus deliciosus - manaquí alablanc.
* Machaeropterus striolatus - manaquí estriat occidental.
* Machaeropterus regulus - manaquí estriat oriental.
* Machaeropterus pyrocephalus - manaquí cap de foc.
* Machaeropterus eckelberryi - manaquí pintat.
# Diana McVeagh

Diana McVeagh (Ipoh, 6 de setembre de 1926) és una autora britànica de música clàssica. Ha escrit una biografia de Gerald Finzi i diversos llibres sobre Edward Elgar. McVeagh va estudiar al Royal College of Music a la dècada de 1940 i va ser assistent d'editor amb Andrew Porter a The Musical Times. Des de l'any 2013, l'Associació d'Estudis Musicals Britànics d'Amèrica del Nord atorga un premi biennal Diana McVeagh al millor llibre sobre música britànica.

## Referències

* 1 2 International Who's who in Music and Musicians' Directory. Melrose Press, 1994, p. 695.
* ↑ McVeagh, Diana. Gerald Finzi's Letters, 1915-1956. [S.l.]: Boydell Press, 2021. ISBN 9781783275724.
* ↑ Tim Rayborn. A New English Music: Composers and Folk Traditions in England's Musical Renaissance from the Late 19th to the Mid-20th Century. McFarland, 6 April 2016. ISBN 978-0-7864-9634-1.
* ↑ McVeagh, Diana M. Gerald Finzi: his life and music. Woodbridge: Boydell Press, 2005. ISBN 9781843831709.
* ↑ Paul-André Bempéchat. Liber Amicorum Isabelle Cazeaux: Symbols, Parallels and Discoveries in Her Honor. Pendragon Press, 2005, p. 344. ISBN 978-1-57647-091-6.
* ↑ «Diana McVeagh Prize for Best Book on British Music». North American British Music Studies Association. [Consulta: 16 December 2020].
# Damià Seguí Colom

Damià Seguí Colom (Sóller, 1935 - Palma, 3 de gener de 2019) fou un empresari esportiu mallorquí.
A desset anys s'inicia en el negoci d'exportació de fruites fundat pel seu avi a França, i després emprèn diversos negocis a Algèria, com el transport pel desert de maquinària i altres subministraments les companyies petrolieres, fins al 1962, en què torna a Mallorca. El 1963, a la possessió de Son Amar, posa en marxa una nova fórmula a les Illes Balears, la graella. Posteriorment, i a la mateixa possessió, combina restaurant i espectacle, amb una cabuda per a més de 1.500 persones. Ha estat també l'empresari que posà en marxa els restaurants-espectacle Es Fogueró i Son Sunyer. Un altre dels projectes que posà em marxa va ser la granja d'Esporles.
El 1973 creà el Club Voleibol Son Amar, del qual va ser president entre 1973 i 1987. Durant 10 anys va ser membre de la Confederació Europea de Voleibol a la secció de promoció de voleibol per a tots els països d'Europa. De 2003 fins a 2006, fou el patrocinador del Club Voleibol Pòrtol, reanomenat CV Son Amar per raons d'espònsor. El primer CV Son Amar, el club aconseguí set títols de campió de la Lliga Espanyola, sis campionats de la Copa del Rei, participà a sis finals europees i quedà cinquè classificat a la Copa del Món de Brasil de Clubs; amb el segon CV Son Amar, aconseguí un títol de lliga dels tres amb què compta el club. El 2014 emprengué un nou projecte esportiu al CV Palma que culminà amb un nou títol de lliga el 2017, la temporada després de l'ascens.
Entre altres distincions, ha rebut el Siurell de Plata d'Última Hora el 1981. El 1999 rebé la medalla d'or del Foment de Turisme de Mallorca, i l'any 2007 ha rebut el premi de l'Associació Foro 50 per la seva trajectòria professional en el camp del turisme. El 2007 va rebre el Premi Ramon Llull.

## Referències

* ↑ «Fallece Damià Seguí, impulsor del voleibol balear» (en castellà), 03-01-2019. [Consulta: 3 gener 2019].
* ↑ IB3 [Consulta: 13 juliol 2020].
* ↑ Olímpicamente. Balears en los Juegos (1900-2012)
* ↑ «Damià Seguí regresa para relanzar el voleibol en la Isla». Última Hora, 27-11-2014 [Consulta: 13 juliol 2020].
* ↑ Son Amar a trademarkia.com
* ↑ «Damià Seguí vuelve al voleibol». Diario de Mallorca, 07-05-2014 [Consulta: 13 juliol 2020].
* ↑ Biografia publicada pels Premis Ramon Llull
# Alexandra Manly

Alexandra Manly (Kalgoorlie, Austràlia Occidental, 28 de febrer de 1996) és una ciclista australiana professional des del 2015 i actualment a l'equip Team BikeExchange–Jayco. Combina la pista, amb la carretera.

## Palmarès en ruta

* 2013
** Campiona d'Austràlia júnior en ruta
* 2014
** Campiona d'Oceania júnior en contrarellotge
* 2017
** Campiona d'Austràlia sub-23 en ruta
** Campiona d'Austràlia sub-23 en contrarellotge
* 2018
** Campiona d'Austràlia sub-23 en ruta
** Campiona d'Austràlia sub-23 en contrarellotge
* 2022
** 1a a la Volta a Turíngia i vencedora de 4 etapes
** Vencedora d'una etapa al Tour d'Escandinàvia femení
* 2023
** Vencedora d'una etapa al Santos Women's Tour

## Palmarès en pista

* 2014
** Campiona del món júnior en Persecució
** Campiona del món júnior en Persecució per equips (amb Macey Stewart, Danielle McKinnirey i Josie Talbot)
* 2016
** Campiona d'Oceania en Persecució per equips (amb Ashlee Ankudinoff, Amy Cure i Annette Edmondson)
* 2017
** Campiona d'Austràlia en Persecució per equips
* 2018
** Campiona d'Austràlia en Persecució per equips
** Campiona als Jocs de la Commonwealth en Persecució per equips
* 2019
** Campiona del món en Persecució per equips

### Resultats a la Copa del Món en pista

* 2014-2015
** 1a a Cali, en Persecució per equips
* 2016-2017
** 1a a Cali, en Persecució per equips
** 1a a Los Angeles, en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Menó de Farsàlia

Menó de Farsàlia és el nom dels següents personatges:
* Menó de Farsàlia (aliat d'Atenes) aliat dels atenencs al segle V aC
* Menó de Farsàlia (general), general de la cavalleria tessàlia
# Marta Vera i Vives

Marta Vera Vives (Cerdanyola del Vallès, Vallès Occidental, 13 de juny de 1962) és una patinadora artística sobre rodes, ja retirada, i entrenadora catalana. Va formar part del Cerdanyola Club d'Hoquei, aconseguint quatre campionats de Catalunya i tres d'Espanya. En l'àmbit internacional va aconseguir una medalla d'or al Campionat d'Europa de 1984 i una de plata el 1982. També va participar en cinc mundials, destacant-ne el cinquè lloc de l'any 1983. Va retirar-se de la competició el gener de 1986.

## Palmarès

* 4 Campionats de Catalunya: 1983, 1984
* 3 Campionats d'Espanya: 1981, 1982, 1984
* 1 medalla d'or al Campionat d'Europa: 1984
* 1 medalla d'argent al Campionat d'Europa: 1982

## Referències

* ↑ «Marta Vera i Vives». Enciclopèdia de l'esport català. Barcelona: Grup Enciclopèdia Catalana.
* ↑ «Marta Vera se retira». El Mundo Deportivo, 31-12-1985, pàg. 38 [Consulta: 5 setembre 2019].
* ↑ «Trescientos cincuenta patinadores participaron en el vistoso y emotivo homenaje a Marta Vera». Patín Sport : revista mensual del patinaje, 01-01-1986, pàg. 36.
# Ministero dell'università e della ricerca

El Ministero dell'università e della ricerca (anteriorment,Ministero dell'università e della ricerca scientifica e tecnologica, en acrònim MURST) va ser un ministeri del Govern italià responsable de l'administració de la universitat i la recerca científica i tecnològica del país.
El 2008 va ser combinat amb el Ministeri d'Educació per formar el Ministeri d'Educació, Universitat i Investigació.

## Referències

* ↑ «Ministero dell'Istruzione, dell'Universita' e della Ricerca» (en italià). Agenzia per l'Italia Digitale. [Consulta: 7 agost 2016].

## Enllaços externs

* «Sito istituzionale» (en italià). miur.
# Los niños del Nepal

Los niños del Nepal és una pel·lícula espanyola de curtmetratge documental del 2003 dirigida per Joan Soler i Foyé i Javier Berrocal. Fou rodada durant un mes d'estiu al Nepal el 2001. Va rebre el suport del Ministeri de Cultura d'Espanya, de la productora Grup Cinema Art i del Centre d'Estudis Cinematogràfics de Barcelona. Tots els diners recaptats amb el documental foren destinats a projectes d'ajuda pels infants nepalesos.

## Sinopsi

La pel·lícula mostra la situació dels nens al Nepal, país amb una taxa de mortalitat infantil superior al 10 %, a través de tres escenaris ben diferents. D'una banda, els centres Daleki Primary School, grups d'escoles fundades a Katmandú per la catalana Vicky Sherpa que es dediquen a ensenyar a nens de les classes socials més desfavorides. D'altra banda, el centre d'acollida The Direct Help. dirigida pel també català Toni Aguilar, i finalment la història d'un nen del carrer.

## Premis

Fou guardonada amb el Goya al millor curtmetratge documental.

## Referències

* ↑ "Los niños del Népal" del manresà Joan Soler, guanyador d'un Goya., Vilaweb, 1 de febrer de 2004
* ↑ Manresa homenatja Joan Soler pel Goya al millor curt documental per "Los niños del Nepal", ccma.cat, 3 de febrer de 2004
* ↑ Los niños del Nepal l web dels Premis Goya
# Los nets dels Almogàvers

Los nets dels Almogàvers escrit per Josep Anselm Clavé i Camps cap al 1859. Es tracta d'un rigodon bèl·lic per a cor (TTB) i piano.
El 1859 s'impulsa des de Diputació de Barcelona i seguint els interessos de la burgesia, un cos de voluntaris per a la lluita colonial al Marroc (Guerra d'Àfrica) una operació que va servir per reforçar políticament a Víctor Balaguer i al general Joan Prim i Prats. Els 466 integrants voluntaris d'aquest cos tenien el compromis dels reclutadors, d'una oferta laboral si tornaven amb vida o d'una pensió vitalicia per a la familia en cas de morir en el combat.
Conegut sobretot pels cors d'obrers que havia creat, se li va encarregar l'obra amb l'objectiu de popularitzar i donar a conèixer la campanya per reclutar voluntaris per a la campanya al marroc, entre tots els ciutadans.
L'obra està escrita per a 2 veus de tenors, 1 de baix i acompanyament de piano. L'any 2003 es va publicar una reedició de la de l'any 1900; de la mà de la Biblioteca Virtual Miguel de Cervantes. No s'ha pogut localitzar cap tipus d'enregistrament sonor.

## Enllaços externs

* Partitura (edició del 2003)
# Los ojos dejan huellas

Los ojos dejan huellas és una pel·lícula espanyola de suspens de 1952, dirigida per José Luis Sáenz de Heredia. Protagonitzada per l'actor italià Raf Vallone i la seva dona Elena Varzi. És una coproducció amb Itàlia, on es va titular Uomini senza pace ("Homes sense pau").

## Reparto

* Raf Vallone - Martín Jordán
* Elena Varzi - Berta
* Julio Peña - Roberto Ayala
* Fernando Fernán Gómez - el agente Díaz
* Emma Penella - Lola
* Félix Dafauce - comissari Ozalla

## Premis

Vuitena edició de les Medalles del Cercle d'Escriptors Cinematogràfics
| Categoria | Nominats | Resultat |
| Millor pel·lícula | Millor pel·lícula | Guanyadora |
| Millor director | José Luis Sáenz de Heredia | Guanyador |
| Millor actriu secundària | Emma Penella | Guanyadora |
| Millor fotografia | Manuel Berenguer | Guanyador |
| Millor guió | Carlos Blanco | Guanyador |

## Referències

* ↑ «Premios del CEC a la producción española de 1952». Círculo de Escritores Cinematográficos. Arxivat de l'original el 2020-08-01. [Consulta: 9 desembre 2015].
# Database Source Name

DSN és un acrònim de l'anglès (Database Source Name) (en català, Nom Font de dades o Nom d'origen de dades), que representa tot allò relatiu a una font de dades configurada per l'usuari per a connectar-se a una base de dades. És a dir, per cada connexió que l'usuari vulgui establir amb algun(s) fabricant(s), ha d'especificar una sèrie d'informació que permeti al controlador o driver saber amb quin(s) fabricant(s) s'ha de connectar i la cadena de connexió que ha d'enviar-li a aquest(s) fabricant(s) per a establir la connexió amb la font de dades ODBC accedida pel proveïdor en qüestió.

## Exemple

En ASP (VBScript), per a obrir una connexió DSN, el codi és:
En PHP usant el paquet PEAR::DB per obrir una connexió sense DSN externa (una "DSN-less connection", p.ex., usant una Connection String), el codi podria ser:
PHP amb PDO.
En Perl, usant el mòdul Perl DBI, cada driver té la seva pròpia sintaxi pe als atributs del DSN. L'únic requeriment que demana el DBI és que tota la informació, llevat el nom d'usuari i la paraula clau se subministri en una única cadena d'argument.

## Referències

* ↑ data source name (DSN) a whatis.com
* ↑ DSN a pear.net
* ↑ Using a Registered Data Source Name (DSN) al web de microsoft
# Datació

La datació és l'acte d'atribuir a un esdeveniment o a un objecte una localització més o menys precisa en una escala de temps o en una cronologia, escala de temps o cronologia prèviament establertes. Disciplines bén conegudes que empren tècniques de datació, amb diferents mètodes per obtenir resultats considerats com satisfactoris, són, per exemple, la història, l'arqueologia, la geologia, la paleontologia, l'astronomia i fins i tot la criminalística (per a determinar, per exemple, quan un homicidi ha estat comès).

## Mètodes

Les formes per ubicar un fenomen en el temps sol ser de dos tipus: establint relacions del tipus «més modern que» o «contemporani a», o fent referència a dates de calendari. A la primera forma se l'anomena «cronologia relativa», amb aquest sistema no interessa el moment exacte sinó l'ordre en què es van donar els esdeveniments. El segon sistema és molt més precís, consisteix a mesurar l'edat real i es diu «datació cronomètrica» o «cronologia absoluta».
Els sistemes per datar restes es van desenvolupar a principis del segle xx i en l'actualitat no hi ha cap mètode de datació universal, ja que cap cobreix tota l'escala temporal dels temps i cap d'ells serveix per a qualsevol tipus de material. Un dels mètodes més coneguts és el de l'Carboni 14 (C-14) que va ser millorat amb la tècnica AMS (Accelerator Mass Spectrometry) que pot arribar a arribar fins al 100.000 abans de la nostra era.
Altres tècniques utilitzades són: datació per termoluminescència (TL). i ESR (electron spin resonance, en català: «escombrat de ressonància electrònica»).

## Vegeu també

* Tècniques de cronologia absoluta
* Cronologia
* Datació radiomètrica
* Datació per radiocarboni
* Datació d'ossos
* Mètodes de datació relativa calibrats
# Longida

Longida (en basc, cooficialment en castellà Lónguida) és un municipi de Navarra, a la comarca d'Aoiz, dins la merindad de Sangüesa. Està format pels concejos de:
| Entitat de Població | Pob. (2006) |
| Aos | 63 |
| Artajo o Artaxo | 41 |
| Ekai de Lónguida o Ekai-Longida | 91 |
| Murillo de Lónguida o Murelu-Longida | 28 |
| Villaveta o Billabeta | 18 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 288 | 294 | 298 | 296 | 291 | 299 | 310 | 307 | 324 | 312 | 300 |
| Fonts: Longida i Institut d'Estadística de Navarra |||||||||||
# Longina (cràter)

Longina és un cràter amb coordenades planetocèntriques de 38.95 ° de latitud nord i 22.95 ° de longitud est, sobre la superfície de l'asteroide del cinturó principal (4) Vesta. Fa 17.65 km de diàmetre. El nom adoptat com a oficial per la UAI el cinc de febrer de 2014. i fa referència a Domícia Longina, augusta romana.

## Referències

* ↑ "Longina (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Varner, Eric R.. American Journal of Archaeology (Archaeological Institute of America). Domitia Longina and the Politics of Portraiture. 99, 1995, p. 187–206.
# DC Thomson

D. C. Thomson & Co. Ltd és una companyia editorial establerta a Dundee, Escòcia, coneguda sobre tot per produir: The Dundee Courier, The Evening Telegraph, The Sunday Post, Oor Wullie, The Broons, The Beano, The Dandy i els còmics de Commando. També posseeix Friends Reunited, Parragon, i l'Aberdeen Journals Group que pública Press and Journal, el Evening Express, el Aberdeen Citizen i l'edició per al nord d'Escocia de ScotAds. Històricament va ser una antiga accionista de la companyia de ITV Southern Television.

## Trajectòria

La companyia va començar com una divisió del negoci de la família quan William Thomson es va convertir en l'únic propietari de Charles Alexander & Co., editors del Dundee Courier and Daily Argus. El 1884, David Coupar Thomson es va fer càrrec del negoci editorial, i va establir DC Thomson el 1905. L'empresa va florir, i va prendre el seu lloc com la tercera J de les "Tres Js", el resum tradicional de la indústria de Dundee. Thomson es va caracteritzar pel seu conservadorisme, oposant-se vigorosament a la introducció dels sindicats a la seva plantilla, i per rebutjar l'ocupació de catòlics.
Tot i que les principals oficines es localitzen actualment a Kingsway, fora del centre de la ciutat de Dundee, l'Edifici Courier a Meadowside s'ha mantingut com a seu central de la companyia. Aquest edifici del 1902 va ser dissenyat per assemblar-se a un bloc d'oficines d'acer reformat i pedra vermella nord-americana. Quan el 1960 s'hi va afegir una torre, l'arquitecte T Lindsay Grey va respectar aquest estil.
El juny de 2010, 350 llocs de treball es van tornar innecessaris a causa del tancament de West Ward Printworks in Dundee, juntament amb una secció de Kingsway Print Plant. El març de 2011, l'empresa tenia prop de 1.700 traballadors.
L'empresa produeix anualment més de 200 milions de còmics, revistes i diaris des de les seves oficines a Dundee, Glasgow, Manchester i Londres.

## Publicacions

Dc Thomson ha publicat els següent títols:
* Sunday Post
* The Courier
* The Evening Telegraph
* My Weekly
* The Scots Magazine
* The Beano
* The Dandy
* Commando
* Jackie
* Shout
* Animals and You

## Referències

* ↑ «brightsolid acquires Friends Reunited». Brightsolid.com. Arxivat de l'original el 8 de juliol de 2011. [Consulta: 6 febrer 2011].
* ↑ «Victorian Dundee: Jute, Jam & Journalism». Scottish History. BBC. [Consulta: 2 octubre 2007].
* ↑ «Gazetteer for Scotland: David Couper Thomson». Arxivat de l'original el 9 de juliol de 2011.
* ↑ «About Us». D. C. Thomson & Co. Arxivat de l'original el 22 de març de 2010. [Consulta: 2 octubre 2007].

## Enllaços externs

* Web oficial (anglès)
# Damur

Damour o Damur, (en àrab. الدامور), és una ciutat del Líban, situada a la costa del mar Mediterrani, pertany a la governació de la Muntanya Líban i forma part del districte de Chouf, es troba a una distància de 24 km al sud de Beirut. Té 26.956 habitants l'any 2008. El seu nom deriva del déu fenici Damoros que simbolitza la immortalitat (ديمومة en àrab).
A la ciutat hi ha quatre escoles, de les quals dues són públiques ia més hi ha dos establiments universitaris privats. El gener de 1976, durant la guerra civil libanesa, milicians de l'organització per l'Alliberament de Palestina i les milícies musulmanes van massacrar la població cristiana local, matant centenars d'habitants d'aquesta ciutat (massacre de Damour).

## Referències

* ↑ Sam Katz, Lee E Russell Armies in Lebanon, 1982-1985, Osprey Publishing, 2012, ISBN 9781846036972
* ↑ «Liban : Massacre de Damour, le 9 janvier 76». Arxivat de l'original el 2016-11-13. [Consulta: 12 novembre 2016].

## Bibliografia

* Robert Fisk, Pity the Nation, André Deutsch Ltd. 1990, ISBN 978-0233985169

## Enllaços externs

* Damour Arxivat 2017-03-28 a Wayback Machine., Localiban